smcproject/ml-wiki-sentences huggingface dataset:
റേഡിയോ കാർബൺ രീതി ഉപയോഗിച്ചുള്ള പഠനങ്ങളിൽ ഇവ ആറോ ഏഴോ നൂറ്റാണ്ടിലേത് ആവാമെന്നു കരുതുന്നുണ്ട്.
ഉപഗ്രഹ ഗവേഷണം
ഉപഗ്രഹ നിരീക്ഷണം ഉപയോഗിച്ച് ഇവയെ പഠിക്കുകയുണ്ടായി.
ഇന്ന് താഴെനിന്നു നോക്കിയാൽ കാണാവുന്നതിലും എത്രയോ വികസിച്ച രീതിയാണ് അതെന്ന് പഠനങ്ങളിൽ നിന്നും മനസ്സിലായി.
ഭൂഗർഭജലത്തെ ഒരു നിര കനാലുകളിലൂടെ ജലലഭ്യത കുറഞ്ഞ പ്രദേശത്ത് എത്തിക്കാനുള്ള മാർഗ്ഗങ്ങളായിരുന്നു ഇവ.
കൂടുതലായി ലഭ്യമായവ റിസർവോയറുകളിൽ സംഭരിച്ചിരുന്നു.
കനാലുകൾക്കു മുകളിൽ പിരിയാണിയുടെ ആകൃതിയിൽ തുറസ്സുകൾ ഉണ്ടാക്കിയിരുന്നു, ഈ തുറസ്സുകളിലൂടെ അകത്തേക്കു കടക്കുന്ന കാറ്റിന്റെ ശക്തിയിൽ അന്തരീഷമർദ്ദത്തിന്റെ വ്യതിയാനം കൊണ്ട് വേണ്ടയിടങ്ങളിലേക്ക് വെള്ളം എത്തിക്കാൻ ഈ രീതിയിലൂടെ കഴിഞ്ഞിരുന്നു.
ഉപഗ്രഹപഠനം വഴി ഇതുവരെയും കണാത്ത പുക്കിയോകൾ കണ്ടുപിടിക്കാനും കഴിഞ്ഞിട്ടുണ്ട്.
അവലംബം {{ cite journal }} : Check date values in: | accessdate= ( help ) ; Cite journal requires | journal= ( help ) Check date values in: | access-date= (help) {{ cite journal }} : Cite journal requires | journal= ( help ) Lasaponara Rosa, Masini Nicola 2012.
Following the Ancient Nasca Puquios from Space, In: Lasaponara R., Masini N. (Eds) 2012, Satellite Remote Sensing: a new tool for Archaeology, Springer, Verlag Berlin Heidelberg, ISBN 978-90-481-8800-0 , pp. 269–290, doi: 10.1007/978-90-481-8801-7_12 Clarkson P., Dorn R. (1995) Archaeology New Chronometric Dates for the Puquios of Nasca, Peru  Latin American Antiquity, Vol.
6, No. 1, pp. 56–69 Schreiber K H (2003) Irrigation and Society in the Peruvian Desert: The Puquios of Nasca.
Lexington Books, Lanham, Maryland ↑ Proulx 1999, p. 6.
↑ Barnes 1992, p. 111.
↑ Proulx 1999, p. 7.
↑ Proulx 1999, p. 8.
↑ The "Puquios" of Nazca in Peru: A Prehispanic Invention or Colonial Artifact?
, South American Explorer of unknown date, retrieved 27 October 2015.
↑ Lasaponara Masini 2012 ↑ BBC Future: Ancient Peruvian mystery solved ↑ http://www.corriere.it/scienze/16_aprile_20/peru-risolto-mistero-puquios-nasca-51f87186-06f7-11e6-8870-6aa8c10eafcf.shtml പുറത്തേക്കുള്ള കണ്ണികൾ "Scientists have just solved an ancient Peruvian mystery from space" {{ cite web }} : Check date values in: | access-date= ( help ) Check date values in: | access-date= (help) http://phys.org/news/2016-04-uncovered-purpose-puquios-nasca.html
പുക്കൻ
പഴയ കാലത്ത് കേരളത്തിലെ ഒരു ഭക്ഷണ പദാർത്ഥം.
വളരെക്കുറച്ച് വീടുകളിൽ മാത്രം രണ്ടു നേരം അരി ആഹാരം ഉണ്ടായിരുന്ന അക്കാലത്ത് തീരെ ദരിദ്രരായവരുടെ വീടുകളിലെ വിശിഷ്ട ഭക്ഷണം ആയിരുന്നു ഇത്.
ഒരു മൺപാത്രത്തിൽ പഴങ്കഞ്ഞിവെള്ളത്തിനൊപ്പം അരികഴുകിയ വെള്ളം ഒഴിച്ചു വെക്കും.
തുടർന്നുള്ള ദിവസങ്ങളിലും കഞ്ഞിവെള്ളം ഒഴിച്ച് വെക്കും.
നാലഞ്ചു ദിവസം തുടർച്ചയായി ഒഴിച്ച് വെക്കുന്ന വെള്ളത്തിന്റെ മേൽത്തെളി ഊറ്റിക്കളഞ്ഞ് അടിയിൽ ഊറിക്കിടക്കുന്ന കൊഴുപ്പിൽ തവിടും നുറുക്കരിയും ചേർത്ത് പായസം പോലെ പാകം ചെയ്തെടുക്കുന്നതാണു പുക്കൻ.
സമ്പന്ന വീടുകളിൽ നിന്നും കഞ്ഞിവെള്ളവും തവിടും ഇതിനു വേണ്ടി ശേഖരിക്കുന്നു.
പുളിയുള്ള പുക്കൻ, മീങ്കറിയോ ശർക്കരത്തുണ്ടോ കൂട്ടിയാണു കഴിച്ചിരുന്നത്.
സാമൂഹ്യ പശ്ചാത്തലം
ഈ ഭക്ഷണം അക്കാലത്തെ ദാരിദ്രത്തിന്റെയും ഭക്ഷ്യ ക്ഷാമത്തിന്റെയും ചൂണ്ടുപലകയാണ്.
അരി ഭക്ഷണം സമ്പന്നരുടെ മാത്രം ഭാഗ്യമായിരുന്ന കാലത്ത്, അരിയുടെ രുചിയുള്ള പുക്കൻ എന്ന പഴകിയ ഭക്ഷണം പോലും സാധാരണക്കാർക്ക് ആർഭാടമായിരുന്നു.
അവലംബം പണ്ട് പണ്ട് പാപ്പിനിശ്ശേരി എന്ന പുസ്തകം, പാപ്പിനിശ്ശേരി ഗ്രാമ പഞ്ചായത്ത് 2008 (പേജ് സംഖ്യ 58)
പുഖ്‌രാജ് ബഫ്‌ന
ഒരു ഇന്ത്യൻ ശിശുരോഗവിദഗ്ദ്ധനും കൗമാര ആരോഗ്യ ഉപദേഷ്ടാവുമാണ് പുഖ്‌രാജ് ബഫ്‌ന , ഗോത്രവർഗ കുട്ടികളുടെയും കൗമാരക്കാരുടെയും ആരോഗ്യത്തിന് നൽകിയ സംഭാവനകൾക്ക് പ്രസിദ്ധനാണ്.
2011 ൽ പദ്മശ്രീ നൽകി ഇന്ത്യൻ സർക്കാർ ബഫ്നയെ ആദരിച്ചു.
1946 നവംബർ 14 ന് ഇന്ത്യൻ സംസ്ഥാനമായ ഛത്തീസ്ഗ ഢിലെ രാജ്‌നന്ദ്‌ഗാവിലാണ് പുഖ്‌രാജ് ബഫ്ന ജനിച്ചത്.
1969 ൽ ജബൽപൂരിലെ നേതാജി സുഭാഷ് ചന്ദ്രബോസ് മെഡിക്കൽ കോളേജിൽ നിന്ന് മെഡിസിനിൽ (എംബിബിഎസ്) ബിരുദം നേടിയ അദ്ദേഹം പീഡിയാട്രിക്സിൽ ഡിസിഎച്ച് (1972), എംഡി (1973) എന്നീ മെഡിക്കൽ ബിരുദങ്ങൾ നേടുന്നതിനായി അവിടെ പഠനം തുടർന്നു.
അദ്ദേഹം ജയിൻ വിശ്വ ഭാരതി യൂണിവേഴ്സിറ്റി, ലാഡ്നൂം-മിൽ നിന്നും ഒരു ഡോക്ടറൽ ബിരുദം നേടി
സ്റ്റാറ്റസ് ഓഫ് ട്രൈബൽ ചൈൽഡ് ഹെൽത്ത് ഇൻ ഇന്ത്യ എന്ന പുസ്തകം രചിച്ചത് ബഫ്നയാണ്.
ഹിന്ദി ഭാഷാ ദിനപത്രമായ സബേര സങ്കേറ്റിൽ 40 വർഷത്തിലേറെയായി (1973 മുതൽ) അദ്ദേഹം ആരോഗ്യ കോളം എഴുതുന്നു.
നിരവധി സെമിനാറുകളിലും പങ്കെടുത്തിട്ടുണ്ട്.
500 ലധികം ശിശു ആരോഗ്യ ക്യാമ്പുകൾ നടത്തിയിട്ടുള്ള പുഖ്‌രാജ് ബഫ്‌ന, ബസ്തറിലെ പ്രദേശത്തെ തീവ്രവാദത്തെ തുടർന്ന് മാതാപിതാക്കൾക്ക് ജീവൻ നഷ്ടപ്പെട്ട 149 അനാഥരായ കുട്ടികളെ പിന്തുണച്ചിട്ടുണ്ട്.
ഛത്തീസ്ഗഢിലെ രാജ്‌നന്ദ്‌ഗാവിലാണ് അദ്ദേഹം താമസിക്കുന്നത്.
1978 ൽ ഇന്ത്യൻ മെഡിക്കൽ അസോസിയേഷന്റെ ദേശീയ സിടി താക്കൂർ അവാർഡും 1986 ൽ ബെക്കോൺ ഇന്റർനാഷണൽ അവാർഡും ലഭിച്ചയാളാണ് പുഖ്‌രാജ് ബഫ്ന.
ടൈംസ് ഓഫ് ഇന്ത്യ ഗ്രൂപ്പിൽ നിന്ന് മഹാവീർ മഹാത്മാ അവാർഡും ഇന്ത്യൻ അക്കാദമി ഓഫ് പീഡിയാട്രിക്സിൽ നിന്നുള്ള അക്കാദമിക് എക്സലൻസ് അവാർഡും 2004 ൽ അദ്ദേഹത്തിന് ലഭിച്ചിട്ടുണ്ട്.
രാജസ്ഥാനിലെ ജെയിൻ വിശ്വഭാരതി സർവകലാശാലയും കേരള സർക്കാരും സൈറ്റേഷനുകൾ നൽകി ബഫ്നയെ ആദരിച്ചു.
2011 ൽ പദ്മശ്രീ അവാർഡിനുള്ള റിപ്പബ്ലിക് ദിന ബഹുമതികളുടെ പട്ടികയിൽ ഇന്ത്യൻ സർക്കാർ അദ്ദേഹത്തെ ഉൾപ്പെടുത്തി.
പുകവലി ഇംഗ്ലീഷ് വിലാസം https://ml.wikipedia.org/wiki/Tobacco_smoking പുകവലിക്കെതിരെയുള്ള ഒരു പോസ്റ്റർ
പുകയിലയോ , പുകയില ഉൽപ്പന്നങ്ങൾ ആയ സിഗരറ്റ് , ബീഡി , ചുരുട്ട് എന്നിവയോ, പുകയിലപ്പൊടി ഹുക്കയിലും കുഴലിലും (പൈപ്പ്) നിറച്ചോ കത്തിച്ച്  ഉണ്ടാവുന്ന പുക ഓരോ കവിളായി വായിൽക്കൂടി ഉള്ളിലേക്ക് വലിച്ചുകയറ്റി  മൂക്കിലൂടെയോ വായിലൂടെയോ പുറത്തേക്ക് തള്ളുന്ന പ്രവൃത്തിയെ പുകവലി എന്ന് പറയുന്നു.
പുകവലി ആരോഗ്യ പ്രശ്നങ്ങൾക്കും, മാരകരോഗങ്ങൾക്കും സർവ്വോപരി മരണത്തിനും ഇടയാക്കുന്നു.
മാത്രമല്ല, ലൈംഗിക ശേഷിക്കുറവും വന്ധ്യതയ്ക്കും പുകവലി കാരണമാകുന്നു.
പുകവലി എപ്പോഴാണ് തുടങ്ങിയത് എന്ന് കൃത്യമായ വർഷം  പറയാൻ കഴിയില്ലെങ്കിലും  ഇത് തുടങ്ങിയത്  ഒരുപക്ഷെ ക്രിസ്തുവിന് 5000-3000 വർഷങ്ങൾക്കു  മുൻപ് ആയിരിക്കാമെന്ന് കരുതപ്പെടുന്നു.
എന്നാൽ ഏകദേശം ആറാം  നൂറ്റാണ്ടിനും ഒമ്പതാം നൂറ്റാണ്ടിനും ഇടയിലുള്ളതെന്ന് അനുമാനിക്കുന്ന മെക്സിക്കോയിൽ നിന്ന് ലഭ്യമായ, മായൻ ഇന്ത്യൻ ശിലാചിത്രങ്ങളിലും മറ്റും ചുരുട്ടുരൂപത്തിലുള്ള  പുകയില  വലിക്കുന്ന ചിത്രങ്ങൾ കണ്ടെടുത്തിട്ടുണ്ട് .
അതിനാൽ ആദിമ ഇൻഡോ അമേരിക്കൻ വംശജരാണ് പുകയില ലഹരി ആദ്യമായി ഉപയോഗിച്ചതെന്നും, തലമുറകളിലൂടെ കൈമാറ്റപ്പെട്ട അവരുടെ പുകവലി രഹസ്യം പിന്നീട് കൊളംബസ് നാവികസംഘത്തിനു ലഭ്യമാവുകയും അതുവഴിയാണ് പുകയിലയും സിഗാർ പോലുള്ള പുകവലി ഉൽപ്പന്നങ്ങളും ലോകജനതയ്ക്ക് ലഭ്യമാവുകയും ചെയ്തതെന്ന് ആണ് ചരിത്രം രേഖപ്പെടുത്തുന്നത്.
പുകയിലയുടെ ഇലകൾ ചുരുട്ടി വലിക്കുന്ന ആദിമകാല ബഹാമാസ് ദ്വീപ് നിവാസികളിൽ നിന്നാണ് ക്രിസ്റ്റഫർ കൊളംബസിന്റെ നാവികസംഘത്തിനു ആദ്യമായി പുകയിലയെക്കുറിച്ചും പുകവലിയെക്കുറിച്ചുമുള്ള അറിവ് ലഭിക്കുന്നത്.
അതുകൊണ്ടുതന്നെ പുകവലിയുടെ ആദിമരൂപത്തിലുള്ള രൂപവും ചുരുട്ട് ആണെന്ന് പറയാം.
പുകയില പനയോലയിലും മറ്റും ചുരുട്ടി വലിക്കുകയും അത് വെള്ളത്തിലിട്ട് തിളപ്പിച്ചു കുടിക്കുകയും ചെയ്യുന്ന ലഹരി ഉപയോഗം അക്കാലത്തു അവിടം സാധാരണമായിരുന്നു എന്ന് കൊളംബസ് നാവികസംഘം പ്രതിപാദിക്കുന്നുണ്ട്.
പോർച്ചുഗലിലെ ഫ്രഞ്ച് അംബാസിഡർ ആയിരുന്ന ജീൻ നിക്കോട്ട് (Jean Nicot) എ.ഡി. 1550-ലാണ് ആദ്യമായി പുകയില അമേരിക്കയിൽ നിന്നും യൂറോപ്പിലേക്ക് കൊണ്ടുവന്നത്.
അദ്ദേഹത്തിന്റെ പേരിലാണ് പുകയിലച്ചെടിയും അതിലടങ്ങിയ ആൽക്കലോയിഡുകളും അറിയപ്പെട്ടത്.
യൂറോപ്പിൽ യുറേഷ്യയിലാണ് 16ാം  നൂറ്റാണ്ടിൽ  പുകയിലയുടെ ഉപയോഗം തുടങ്ങിയത്.
അവർ ഇതിനെ വാണിജ്യവൽക്കരിച്ചു ആദ്യത്തെ കയറ്റുമതി ചെയ്തപ്പോൾ തന്നെ പാശ്ചാത്യ രാജ്യങ്ങളിൽ നിന്ന് എതിർപ്പുകൾ നേരിടേണ്ടിവന്നു.
സിഗരറ്റ് ഉണ്ടാക്കുന്ന യന്ത്രം നിലവിൽ വന്നു ഇതിന്റെ ഉപയോഗം വ്യാപകമാകു ന്നതിനു മുൻപ് തന്നെ ചില സമൂഹതലങ്ങളിൽ ഇതിന്റെ ഉപയോഗം ആഴത്തിൽ വേരുറച്ചിരുന്നു.
പിന്നീട് അത് ഇംഗ്ലണ്ടിലേക്കു  വ്യാപിച്ചു.
ആത്മാക്കളുമായി അർദ്ധബോധാവസ്ഥയിൽ സംവദിക്കാൻ വേണ്ടി മറ്റു ലഹരിപദാർത്ഥങ്ങളോടൊപ്പം പുകവലിയും ഉണ്ടായിരുന്നു.
ആദ്യമായി പുകവലിച്ചതിന്റെ ബഹുമതി റിപ്പോർട്ട് ചെയ്യപ്പെട്ടത് ബ്രിട്ടീഷുകാരനായ ഒരു നാവികന്റെ പേരിലാണ്, ബ്രിസ്റ്റോൾ എന്ന സ്ഥലത്തുനിന്ന് !
"അയാൾ തന്റെ മൂക്കിൽ കൂടി പുക പുറത്തേക്ക് വിട്ടുകൊണ്ടിരുന്നു" എന്ന്.
എ.ഡി.- 1556-ൽ ആയിരുന്നു അത്.
പുകയില ഉൽപ്പന്നങ്ങൾക്ക് ആവശ്യക്കാർ ഏറിയതും എ.ഡി.-1881 -ൽ James Bonsack എന്നയാൾ ഭാഗികമായി തന്നത്താൻ പ്രവർത്തിക്കുന്ന സിഗരറ്റ് ഉണ്ടാക്കുന്ന യന്ത്രം നിർമ്മിച്ചതും ഇത് വ്യവസായിവൽക്കരിക്കപ്പെടാൻ കാരണമായി.
പുക വലിക്കാനുള്ള ഉൽപ്പന്നങ്ങൾ ബീഡി
ദക്ഷിണേഷ്യയിൽ പുകവലിക്കാനായി പ്രചാരത്തിലുള്ള നാടൻ സംവിധാനമാണ് ബീഡി .
പുകയില വളരെ ചെറുതായി (പൊടിയായി) നുറുക്കിയത് തെണ്ട് (Coromandel Egony) എന്നറിയപ്പെടുന്ന മരത്തിന്റെ ഉണക്കിയ ഒരേ അളവിൽ മുറിച്ച ഇലകൾ കൊണ്ട് പൊതിഞ്ഞു അതിന്റെ വണ്ണം കുറഞ്ഞ ഭാഗം നൂൽ കൊണ്ട് കെട്ടിയാണ് ബീഡി ഉണ്ടാക്കുന്നത്.
സിഗരറ്റ്
പുകവലിക്കാർ ഉപയോഗിക്കുന്ന മറ്റൊരു ലഹരി പദാർത്ഥമാണ് സിഗരറ്റ് (Cigarette).
വളരെ ചെറുതായി അരിഞ്ഞ പുകയില നിറച്ച കടലാസ്സ്  ചുരുട്ടിയാണ് പൊതുവെ സിഗരറ്റ് നിർമ്മിക്കപ്പെടുന്നത് .
ചുരുട്ട്
സിഗരറ്റ്, ബീഡി എന്നീ പുകവലി ഉത്പന്നങ്ങളെ അപേക്ഷിച്ചു സവിശേഷമായ നിർമ്മിതിയാണ് ചുരുട്ട് (cigar) -നുള്ളത്.
ചുരുട്ടിൽ കടലാസ്  ഉപയോഗിക്കുന്നില്ല.
പ്രത്യേകമായി സംസ്കരിച്ചെടുത്ത പുകയില  അടുക്കുകളായി ചുരുട്ടുകയാണ് ചെയ്യുക.
ചില സ്ഥിതി വിവരക്കണക്കുകൾ :-
(a)  100 കോടിയിലധികം ജനങ്ങൾ ലോകത്തു പുകവലിക്കുന്നു.
(b)  ലോകത്തു ഏകദേശം 6 ലക്ഷം ജനങ്ങൾ മറ്റുള്ളവർ പുകവലിക്കുന്നത് കൊണ്ട് മാത്രം മരിച്ചു വീഴുന്നു.
(c)  ഇന്ത്യയിൽ ഏകദേശം 12 കോടി ജനങ്ങൾ പുകവലിക്കുന്നു.
ഇതിൽ 37% പുരുഷന്മാരും 5% സ്ത്രീകളും 30-നും 69-നും ഇടയിൽ പ്രായമുള്ളവരാണ്.
(d)  ഇന്ത്യയിൽ ഏകദേശം 50 ലക്ഷത്തിലധികം കുട്ടികൾ പുകവലിക്കുന്നു.
(e)  ഇന്ത്യയിൽ ഓരോ വർഷവും 10 ലക്ഷത്തിലധികം ജനങ്ങൾ പുകവലി മൂലം മരിക്കുന്നു.
(f)  50% ത്തിലധികം പുകയില ഉപയോഗ സംബന്ധിയായ മരണങ്ങൾ അഭ്യസ്ത വിദ്യരല്ലാത്ത സ്ത്രീ പുരുഷന്മാരിൽ സംഭവിക്കുന്നു .
ഇതിൽ തന്നെ 80% ഉം  ഗ്രാമീണ മേഖലയിലാണ്.
(g)  പുരോഗമനം കൈവരിച്ച രാജ്യങ്ങളിൽ പുകവലി  കുറയുകയും പുരോഗമനം വന്നുകൊണ്ടിരിക്കുന്ന രാജ്യങ്ങളിൽ ഏകദേശം 3.4% എന്ന തോതിൽ കൂടിവരികയും ചെയ്യുന്നു പുകവലി കൊണ്ട്  ഉണ്ടാകുന്ന രോഗങ്ങൾ :- രക്താർബുദം മൂത്രാശയ കാൻസർ ഗർഭാശയ മുഖത്തെ കാൻസർ അന്നനാള കാൻസർ വൃക്കയുടെ കാൻസർ സ്വനപേടകത്തിലെ കാൻസർ ശ്വാസകോശാർബുദം വായക്കുള്ളിലെ കാൻസർ ആഗ്നേയ ഗ്രന്ഥിയുടെ കാൻസർ തൊണ്ടയിലെ കാൻസർ ആമാശയ കാൻസർ ഹൃദയസ്തംഭനം രക്തസമ്മർദ്ദം മാസം തികയാതെ പ്രസവിക്കൽ ചാപിള്ളയെ പ്രസവിക്കൽ വന്ധ്യത കുഞ്ഞിന്റെ പെട്ടെന്നുള്ള മരണം
പുകവലിക്കാർ പല തരത്തിൽ :-
(a)   നിരന്തരമായി പുകവലിക്കുന്നവർ (Chain smokers)
(b)   അമിതമായി പുകവലിക്കുന്നവർ
(c)   ചായയോ ഭക്ഷണമോ കഴിച്ചാൽ മാത്രം പുകവലി നിർബന്ധമുള്ളവർ
(d)   മദ്യപിച്ചാൽ മാത്രം പുകവലിക്കുന്നവർ
(e)   ഉറക്കത്തിൽ എപ്പോഴെല്ലാം ഉണരുന്നുവോ അപ്പോഴെല്ലാം പുകവലിക്കുന്നവർ
(f)   ശുചിമുറിയിൽ പോകുമ്പോൾ മാത്രം പുകവലി നിർബന്ധമുള്ളവർ
(g)   വല്ലപ്പോഴും പുകവലിക്കുന്നവർ
(h)   തണുപ്പുകാലത്തു പുകവലി കൂട്ടുകയും ചൂടുകാലത്തു കുറയ്ക്കുകയും ചെയ്യുന്നവർ
(i)   ചുമ വന്നാൽ മാത്രം പുകവലി കുറയ്ക്കുന്നവർ
(j)   വിശേഷാവസരങ്ങളിൽ മാത്രം പുകവലിക്കുന്നവർ
(k)   ഒരു  തമാശയ്ക്ക് കൂട്ടുകാരോടൊത്തു പുക വലിച്ചിട്ട് പുകവലിക്ക് അടിമയായവർ
(l)   വീട്ടിലെ മുതിർന്നവർ പുകവലിക്കുന്നത് കണ്ടിട്ട് പുകവലി തുടങ്ങിയവർ
(m)   പലപ്രാവശ്യം പുകവലി നിർത്തി വീണ്ടും വീണ്ടും തുടങ്ങിയവർ
(n)   പുകവലി നിർത്തണമെന്ന് ആഗ്രഹമുണ്ടെങ്കിലും അത് നിർത്താൻ കഴിയാത്തവർ
(o)   പ്രബോധനം (Counselling) വഴി പുകവലി നിർത്തിയവർ
(p)   സ്വന്തം ഇച്ഛാശക്തി കൊണ്ട് മാത്രം പുകവലി നിർത്തിയവർ
(q)   അർബുദം, ഹൃദയസ്തംഭനം മുതലായ പുകവലിജന്യ രോഗങ്ങൾ    പിടിപെട്ടതിനുശേഷം മാത്രം പുകവലി നിർത്തിയവർ
പുകവലി നിർത്തിയാലുള്ള ഗുണങ്ങൾ
(a)   ശ്വാസകോശ അർബുദത്തിന്റെയും മറ്റു പല അർബുദങ്ങളുടെയും അപകട സാധ്യത ഗണ്യമായി കുറയ്ക്കുന്നു
(b)   പുകവലിമൂലം കേടുപാടുകൾ സംഭവിച്ച നാഡീവ്യവസ്ഥകൾ പൂർവസ്ഥിതിയി     ലാകുന്നു .
(c)   കേൾവിശക്തിയും കാഴ്ചശക്തിയും കൂടുന്നു
(d)   പല്ലുകളിലെ പുകയിലക്കറ നീങ്ങി പല്ലുകൾക്ക് വെണ്മയും  തിളക്കവും ലഭിക്കുന്നു
(e)   അകാലമായി പ്രായം തോന്നിക്കുന്ന തൊലിയുടെ ചുളിവുകൾ ഇല്ലാതായി തൊലിക്കും മുഖത്തിനും തിളക്കവും കാന്തിയും ഉണ്ടാകുന്നു
(f) ശ്വാസകോശ  രോഗങ്ങൾക്ക് (Emphysema) പൊതുവെ പ്രതിവിധികൾ ഇല്ലെങ്കിലും കാലാകാലങ്ങളായി പുകവലിമൂലം ശ്വാസകോശ വായു അറകളിൽ സംഭവിച്ച കേടുപാടുകൾ അധികമാകാതെ സംരക്ഷിക്കുന്നു.
(g)  പ്രമേഹവും കൊളസ്ട്രോളും രക്തസമ്മർദ്ദവും  കുറയ്ക്കുന്നു
(h)  പുകവലി നിർത്തി രണ്ടാഴ്ചക്കുള്ളിൽ   ത്തന്നെ സ്റ്റെയർകേസുകളും ഗോവണികളും കയറ്റങ്ങളും അനായാസം കയറാൻ കഴിയുന്നു
(i)   രക്തം നേർമ്മയായി കട്ടപിടിക്കുന്നത് ഇല്ലാതാകുന്നു.
തൽഫല   മായി ഹൃദയത്തിന്റ ജോലിഭാരം കുറയുന്നു
(j)   കുടവയർ കുറയുന്നു
(k)   സ്ത്രീ ആണെങ്കിൽ ഈസ്ട്രോജൻ ലെവലുകൾ സാധാരണ മട്ടിലാകുന്നു.
സുഖപ്രസവത്തിന് സാധ്യതയേറുന്നു.
(l)   ആരോഗ്യപരമായ ലൈംഗിക ജീവിതം നയിക്കാനാകുന്നു
(m)  രക്തത്തിലെ ശ്വേതരക്താണുക്കളുടെ എണ്ണം സാധാരണ ലെവലിലേക്കെത്തുന്നു.
(n)   ശരീരത്തിന്റെ പ്രതിരോധ ശേഷി കൂടുന്നു.
രോഗങ്ങൾ വരാനുള്ള സാദ്ധ്യതകൾ കുറയുന്നു.
(o)   രക്തത്തിൽ ധാരാളം ഓക്സിജനുള്ളതുകൊണ്ട് ഉന്മേഷവും പ്രസരിപ്പും ഊർജ്ജ സ്വലതയും കൈവരുന്നു.
(p)   അസ്ഥികൾക്കും പേശികൾക്കും ബലം കൂടുന്നു.
(q)   പുകവലിമൂലമുണ്ടാകുന്ന വായ്നാറ്റം ഇല്ലാതാകുന്നു.
(r)   ഭക്ഷണത്തിന് രുചിയും മണവും ഏറുന്നു
(s)   അകാലമരണം ഇല്ലാതാകുന്നു
(t)   പുകവലിക്കാൻ വേണ്ടി ചിലവഴിക്കുന്ന ഭീമമായ തുക ലാഭിക്കാൻ കഴിയുന്നു.
(u)   വീട്ടുമുറ്റത്തു വലിച്ചെറിയുന്ന സിഗരറ്റ് കുറ്റികൾ ഇല്ലാതാകുന്നു.
(v)   പുകവലി നിരോധിത സ്ഥലങ്ങളിൽ ജോലി ചെയ്യാൻ സാധിക്കുന്നു.
(w)   പല്ലിനു വെണ്മയും     തിളക്കവും ലഭിക്കുന്നതു കൊണ്ട് ആത്മവിശ്വാസത്തോടെ ചിരിക്കാൻ കഴിയുന്നു പുകവലി നിർത്താനുള്ള ചില ഉപായങ്ങൾ
(a)  മാനസികമായി തയ്യാറെടുക്കുക
(b)  പുകവലി നിർത്തേണ്ട തിയ്യതി നിശ്ചയിക്കുക.
(ഇത് ഏതെങ്കിലും പ്രത്യേകതകൾ ഉള്ളതായാൽ പിന്നീട് ഓർമ്മിച്ചുവെക്കാൻ എളുപ്പമാണ്)
(c)   പുകവലി നിർത്തുന്ന വിവരം തന്റെ ഭാര്യയോടും മക്കളോടും , സുഹൃത്തുക്കളോടും മറ്റു അഭ്യുദയകാംക്ഷികളോടും പറയുക
(d)   ഓരോ ദിവസവും വലിക്കുന്ന സിഗരറ്റുകളുടെ എണ്ണം കുറച്ചുകൊണ്ടുവന്നു നിർത്താൻ ഉപകരിക്കുന്ന ഒരു പട്ടിക തയ്യാറാക്കുക.
പട്ടികയിൽ തിയ്യതി, വലിച്ച  സമയം, വലിച്ച സിഗരറ്റുകളുടെ എണ്ണം എന്നിവ വേണം.
(e)   പുകവലി നിർത്താൻ നിശ്ചയിച്ച തിയ്യതിയുടെയും 
പുകവലി കുറച്ചുകൊണ്ടുവരാൻ തുടങ്ങുന്ന തിയ്യതിയുടെയും 
ഇടയ്ക്കുള്ള ദിവസങ്ങളുടെ എണ്ണം ഒരു ദിവസം വലിക്കുന്ന സിഗരറ്റുകളുടെ എണ്ണത്തേക്കാൾ കൂടുതലായിരിക്കണം.
(f)   ഓരോ ദിവസവും വലിക്കുന്ന സിഗരറ്റുകളുടെ എണ്ണം കുറച്ചു കുറച്ചു കൊണ്ടുവരികയും അതിന്റെ എണ്ണവും സമയവും സത്യസന്ധമായി പട്ടികയിൽ എഴുതിയിടുകയും ചെയ്യുക.
(g)   ഇടയ്ക്കിടെ പട്ടികയിൽ നോക്കി പുകവലിക്കുന്ന ഇടവേളകൾ കൂടുന്നുണ്ടെന്നു ഉറപ്പുവരുത്തുക.
ഒരു വെല്ലുവിളിയായി സ്വീകരിച്ചാൽ ഇടവേളകൾ കൂട്ടുന്നത് സുഗമമായിരിക്കും.
(h)  ഉണർന്നാലുടനെ പുകവലിക്കുന്ന ആളാണെങ്കിൽ ഒരു  പ്രഭാത സവാരി , പ്രഭാതകൃത്യങ്ങൾ , പത്രപാരായണം എന്നിവയിൽ വ്യാപൃതനാവുക പുകവലി നിർത്താൻ തുടങ്ങിയാൽ ഒഴിഞ്ഞു മാറേണ്ട/ഒഴിവാക്കേണ്ട ചില സംഗതികൾ :-
(a)   പുകവലിക്കുന്നവരോടൊത്തുള്ള ഇടപെടൽനിർത്തുക
(b)   കാറിൽ (വാഹനത്തിൽ) വെറുതെ ഇരിക്കൽ
(c)   മനസ്സിന്റെ പിരിമുറുക്കം
(d)   ചായയോ കാപ്പിയോ കഴിക്കുന്നത്
(e)   മദ്യപാനം
(f)   മുഷിയൽ
(g)   ഫോൺ സംഭാഷണം പുകവലി നിർത്തുമ്പോൾ        ചിലർക്കുണ്ടാകുന്ന പാർശ്വഫലങ്ങൾ
(a)   തലവേദന
(b)   ദഹനക്കേടു  കൊണ്ടുള്ള ഛർദ്ദി
(c)   കൈകാൽ വിറയൽ
(d)   കഫത്തിലൂടെ നിക്കോട്ടിനും മറ്റു വിഷാംശങ്ങളും പുറന്തള്ളുന്നതിലൂടെ ചുമയുണ്ടാകുന്നു
(e)   അതിയായ വിശപ്പ് തോന്നുന്നു
(f)   ഭക്ഷണം കൂടുതൽ കഴിക്കുന്നതിനാൽ ശരീരഭാരം കൂടുന്നു.
(g)   മലബന്ധം
(h)   വായ ഉണങ്ങി വരളുന്നു
(i)   എന്തിനാണ്  ജീവിക്കുന്നതെന്ന തോന്നൽ ഉണ്ടാകുന്നു
(j)   ഒന്നിലും ശ്രദ്ധ കേന്ദ്രീകരിക്കാൻ പറ്റാതെ  വരുന്നു
പുകവലി നിർത്തിയാൽ ശരീരത്തിൽ ഉണ്ടാകുന്ന മാറ്റങ്ങൾ
(a)   പുകവലി നിർത്തി 4 മണിക്കൂറിനു ശേഷം രുചിയും മണവും അറിയാനുള്ള കഴിവ് കൂടുന്നു
(b)  പുകവലി നിർത്തി 8 - 12 മണിക്കൂറിനുള്ളിൽ രക്തത്തിലെ കാർബൺ മോണോക്സൈഡ് ലെവൽ താഴാൻ തുടങ്ങുന്നു.
കാർബൺ മോണോക്സൈഡ് വാഹനങ്ങളിൽ നിന്ന് പുറന്തള്ളുന്ന വാതകമാണ്.
ഇത് ഹൃദയമിടിപ്പ് കൂട്ടുന്നതും ശ്വാസം മുട്ടൽ ഉണ്ടാക്കുന്നതുമാണ്.
മൂത്രത്തി ലൂടെയും വിയർപ്പിലൂടെയും നിക്കോട്ടിൻ പുറന്തള്ളുന്നത് ഹൃദയമിടിപ്പും ശ്വാസം മുട്ടലും കുറയ്ക്കുന്നു
(c)   2- 3 മാസം കൊണ്ട് ഹൃദയാഘാത അപകട സാധ്യത കുറയുന്നു
(d)   1- 9 മാസം കൊണ്ട് ശ്വാസം മുട്ടലും ചുമയും കുറയുന്നു.
(e)   ഒരു വർഷത്തിന് ശേഷം 
ഹൃദയസംബന്ധിയായ രോഗങ്ങൾ പകുതിയായി കുറയുന്നു.
(f)   5 വർഷങ്ങൾക്ക് ശേഷം ഹൃദയാഘാത സാധ്യത വല്ലാതെ  കുറയുന്നു.
ഇത് ഒരിക്കലും പുകവലിക്കാത്തവരുടെ ഹൃദയാഘാത സാധ്യതയ്ക്കു തുല്യമായിരിക്കും
(g)   10 വർഷങ്ങൾക്കു ശേഷം ശ്വാസകോശാർബുദത്തി നുള്ള അപകട സാധ്യത ഒരിക്കലും പുകവലിക്കാത്തവരുടെതിന് തുല്യമായിരിക്കും.
(h)   15 വർഷങ്ങൾക്കു ശേഷം ഹൃദ്രോഗ സാധ്യത ഒരിക്കലും പുകവലിക്കാത്തവരുടേതിന് തുല്യമായിരിക്കും
പിൻവാങ്ങൽ     ലക്ഷണങ്ങൾ (Withdrawal Symptoms)
(a)   പ്രകോപനം, ദേഷ്യം, നിരാശ, അപകർഷതാബോധം 
മാനസികപിരിമുറുക്കം,       ഉൽക്കണ്ഠ, മന്ദത, തുടർച്ചയായി ഉറക്കക്കുറവ്  എന്നിവ അനുഭവപ്പെടുന്നു.
ഇവയിൽ ഏറ്റക്കുറച്ചിലുകൾ ഉണ്ടാകാം.
(b)   സങ്കടം തോന്നുന്നു
(c)   എന്തിനാണ് ജീവിക്കുന്നതെന്ന തോന്നൽ ഉണ്ടാകുന്നു.
(d)   പുകവലിക്കാനുള്ള അത്യാർത്തി കൂടിവരുന്നു.
(ഇതൊരു നല്ല ലക്ഷണമാണ്.
പുകവലിക്കുന്ന ഇടവേളകൾ കൂടുമ്പോഴും പുകവലി നിർത്തിയാലും നിക്കോട്ടിൻ അതിന്റെ "വിശ്വരൂപം" കാണിക്കാൻ തുടങ്ങുന്നു.
അപ്പോഴെല്ലാം ഓർക്കുക നിക്കോട്ടിനാണ് ഇങ്ങനെ തോന്നിപ്പിക്കുന്നതെന്നും ശരീരത്തിലെ നിക്കോട്ടിന്റെ അളവ് കുറയാൻ തുടങ്ങിയെന്നും!
പുകവലിക്കാനുള്ള ആസക്തി കൂടുമ്പോൾ ചെയ്യേണ്ടത്
(a    ഇഷ്ടപ്പെട്ട ജോലികളിൽ മുഴുകുക 
(b)   ഇഷ്ടപ്പെട്ട സംഗീതം കേൾക്കുക 
(c)   ഇഷ്ടവിനോദങ്ങളിൽ ഏർപ്പെടുക 
(d)   ഒരു ചെറിയ നടത്തം 
(e)   വേണമെങ്കിൽ മാത്രം ഒരു ഏലക്കായ , ഗ്രാമ്പൂ, പഞ്ചസാരയില്ലാത്ത ച്യൂയിങ് ഗം വായിലിടുക.
(f)   സിഗരറ്റിന്റെ ആകൃതിയിലും വലിപ്പത്തിലും ചെത്തിയെടുത്ത കാരറ്റ് വിരലുകൾക്കിടയിലോ ചുണ്ടിലോ വെക്കുക
(g)   പുകവലി നിർത്തിയാലുണ്ടായേ  ക്കാവുന്ന സാമൂഹ്യവും സാമ്പത്തികവും സർവ്വോപരി ശാരീരികവുമായ മെച്ചങ്ങളെപ്പറ്റി ചിന്തിക്കുക 
(h)   പിൻവാങ്ങൽ ലക്ഷണങ്ങൾ (Withdrawal Symptoms) ഒരാഴ്ചയിൽ കൂടുതൽ നിലനിൽക്കില്ലെന്ന് ഓർക്കുക.
പുകവലി നിർത്താൻ സഹായിക്കുന്ന പല വെബ്‌സൈറ്റുകളും 
ഇക്കാലത്തു (AD- 2018-ൽ )നിലവിലുണ്ട്.
കേരളത്തിലും ഇങ്ങനെയൊരു സംഘടന നിലവിലുണ്ട്.
VHS (Volantary Health Scheme Kerala എന്നാണതിന്റെ പേര്. അവലംബം 1 2 Gately, Iain (2004) [2003 . Tobacco: A Cultural History of How an Exotic Plant Seduced Civilization.Diane. pp. 3–7. ISBN 0-8021-3960-4 . Retrieved 2009-03-22] ↑ http://healthliteracy.worlded.org/docs/tobaco/Unit1/2history-of.html/%5Bപ്രവർത്തിക്കാത്ത+കണ്ണി%5D ↑ 1492-10-12: http://www.tobacco.org/History/Tobacco/History/Tobacco%5Bപ്രവർത്തിക്കാത്ത+കണ്ണി%5D History.html ↑ സർവ്വവിജ്ഞാനകോശം - നിക്കോട്ടിൻ ↑ thechart.blogs.cnn.com/...
/secondhand-smoke-kil...
-United States) ↑ thechart.blogs.cnn.com/...
-United States) ↑ [അവലംബം : Interview with smokers local bodies - (Oral Citation) ↑ [(https:smokefree.com), (Benefits of Quitting|Smokefree.Gov)and ( https://smokefree.gov ↑ [(helpguide.org, ( https://www.helpguide.org ), ( https://m.health%5Bപ്രവർത്തിക്കാത്ത+കണ്ണി%5D 24.com/stop smoking)] ↑ [www.healthline.com] ↑ [www.healthline.com,(https ://www.healthline.com/ https://www healthline.com/health/smoking)] ↑ [(www.healthline.com), (https:://www.healthline . com/health/smoking)] ↑ [(Health effects of Cigarette Smoking Overview), (www.healthline.com)]
പുകവലിയുടെ ഗർഭകാല പ്രത്യാഘാതങ്ങൾ ഇംഗ്ലീഷ് വിലാസം https://ml.wikipedia.org/wiki/Smoking_and_pregnancy
പുകയിലയുടെ പൊതുവായ ആരോഗ്യ പ്രത്യാഘാതങ്ങൾക്ക് പുറമേ ഗർഭാവസ്ഥയിലെ പുകവലി ആരോഗ്യത്തിലും പ്രത്യുൽപാദനത്തിലും നിരവധി ദോഷകരമായ പ്രത്യാഘാതങ്ങൾ ഉണ്ടാക്കുന്നു.
ഗർഭിണികളായ പുകവലിക്കാർക്കിടയിൽ ഗർഭച്ഛിദ്രത്തിന് പുകയിലയുടെ ഉപയോഗം ഒരു പ്രധാന ഘടകമാണെന്നും ഇത് ഗർഭസ്ഥ ശിശുവിന്റെ ആരോഗ്യത്തിന് മറ്റ് നിരവധി ഭീഷണികൾക്കും കാരണമാകുമെന്നും നിരവധി പഠനങ്ങൾ തെളിയിച്ചിട്ടുണ്ട്.
ഇതുമായി ബന്ധപ്പെട്ട അപകടസാധ്യതകൾ കാരണം, ഗർഭധാരണത്തിന് മുമ്പോ സമയത്തോ ശേഷമോ പുകവലിക്കരുതെന്ന് ആളുകൾ നിർദ്ദേശിക്കുന്നു.
ഇത് സാധ്യമല്ലെങ്കിൽ, പ്രതിദിനം വലിക്കുന്ന സിഗരറ്റുകളുടെ എണ്ണം കുറയ്ക്കുന്നത് അമ്മയ്ക്കും കുഞ്ഞിനും അപകടസാധ്യത കുറയ്ക്കുന്നു.
വികസ്വര രാജ്യങ്ങളിലെ ആളുകൾക്ക് ഇത് പ്രത്യേകിച്ചും സത്യമാണ്, അവിടെ കുട്ടിയുടെ മൊത്തത്തിലുള്ള പോഷകാഹാര നിലയ്ക്ക് മുലയൂട്ടൽ അത്യാവശ്യമാണ്.
ഗർഭധാരണത്തിന് മുമ്പ് പുകവലി
ആരോഗ്യ പ്രവർത്തകർ, ഗർഭിണികൾ അല്ലെങ്കിൽ ഗർഭിണിയാകാൻ ആഗ്രഹിക്കുന്ന സ്ത്രീകൾ പുകവലി നിർത്താൻ നിർദ്ദേശിക്കുന്നു.
ഗർഭധാരണത്തിനു മുമ്പും ശേഷവും ശേഷവും പുകവലി സാധാരണ ജനങ്ങളിൽ അസാധാരണമായ ഒരു സ്വഭാവമല്ല, എന്നാൽ അതിന്റെ ഫലമായി ആരോഗ്യത്തിന് ഹാനികരമായ പ്രത്യാഘാതങ്ങൾ ഉണ്ടാക്കാം, പ്രത്യേകിച്ച് അമ്മയ്ക്കും കുഞ്ഞിനും.
2011-ൽ, 24 യുഎസ് സംസ്ഥാനങ്ങളിൽ നിന്ന് ശേഖരിച്ച ഡാറ്റയിൽ ഏകദേശം 10% ഗർഭിണികൾ അവരുടെ ഗർഭത്തിൻറെ അവസാന മൂന്ന് മാസങ്ങളിലും പുകവലിക്കുന്നതായി റിപ്പോർട്ട് ചെയ്തിട്ടുണ്ട്.
അമേരിക്കൻ ജേർണൽ ഓഫ് പ്രിവന്റീവ് മെഡിസിനിൽ 1999-ൽ പ്രസിദ്ധീകരിച്ച ഒരു മെറ്റാ അനാലിസിസ് അനുസരിച്ച്, ഗർഭധാരണത്തിനു മുമ്പുള്ള പുകവലി, എക്ടോപിക് ഗർഭധാരണം ഉണ്ടാകാനുള്ള സാധ്യതയുമായി ശക്തമായി ബന്ധപ്പെട്ടിരിക്കുന്നു.
ഗർഭകാലത്തെ പുകവലി
പ്രെഗ്നൻസി റിസ്ക് അസസ്മെന്റ് മോണിറ്ററിംഗ് സിസ്റ്റം (PRAMS) 2008-ൽ യുണൈറ്റഡ് സ്റ്റേറ്റ്സിലെ 26 സംസ്ഥാനങ്ങളിലെ ആളുകളെ അഭിമുഖം ചെയ്ത് നടത്തിയ ഒരു പഠനമനുസരിച്ച്, ഏകദേശം 13% സ്ത്രീകളും ഗർഭാവസ്ഥയുടെ അവസാന മൂന്ന് മാസങ്ങളിൽ പുകവലിക്കുന്നതായി റിപ്പോർട്ട് ചെയ്തിട്ടുണ്ട്.
ഗർഭാവസ്ഥയുടെ അവസാന മൂന്ന് മാസങ്ങളിൽ പുകവലിച്ച സ്ത്രീകളിൽ, 52% പേർ പ്രതിദിനം അഞ്ചോ അതിൽ താഴെയോ സിഗരറ്റ് വലിക്കുന്നതായി റിപ്പോർട്ട് ചെയ്തു, 27% പേർ പ്രതിദിനം ആറ് മുതൽ 10 വരെ സിഗരറ്റുകൾ വലിക്കുന്നു, 21% പേർ പ്രതിദിനം 11 അല്ലെങ്കിൽ അതിൽ കൂടുതൽ സിഗരറ്റുകൾ വലിക്കുന്നു.
യുണൈറ്റഡ് സ്റ്റേറ്റ്സിൽ, ഉദ്ദേശിക്കാതെ ഗർഭം ധരിക്കുന്ന സ്ത്രീകൾ ഗർഭകാലത്ത് പുകവലിക്കാനുള്ള സാധ്യത 30% കൂടുതലാണ്.
നിലവിലുള്ള ഗർഭധാരണത്തെ ബാധിക്കുന്നത്
ഗർഭകാലത്തെ പുകവലി അമ്മയ്ക്കും ഗർഭസ്ഥ ശിശുവിനും ആരോഗ്യപരമായ അപകടസാധ്യതകളിലേക്ക് നയിച്ചേക്കാം.
ഗർഭാവസ്ഥയിൽ പുകവലിക്കുന്ന സ്ത്രീകൾക്ക് ഇനിപ്പറയുന്ന ഗർഭധാരണ സങ്കീർണതകൾ ഉണ്ടാകാനുള്ള സാധ്യത ഏകദേശം ഇരട്ടിയാണ്: പ്രിമെച്വർ റപ്ചർ ഓഫ് മെംബ്രൻ, അതായത് അമ്നിയോട്ടിക് സഞ്ചി അകാലത്തിൽ പൊട്ടുകയും കുഞ്ഞ് പൂർണ്ണമായി വികസിക്കുന്നതിന് മുമ്പ് പ്രസവത്തെ പ്രേരിപ്പിക്കുകയും ചെയ്യും.
അകാലത്തിൽ ജനിച്ച കുട്ടിക്ക് സ്വന്തം ജീവൻ നിലനിർത്താനുള്ള ആരോഗ്യവും ശക്തിയും നേടുന്നതിന് ആശുപത്രിയിൽ കഴിയേണ്ടിവരുന്നു.
പ്ലാസന്റൽ അബ്രപ്ഷൻ, അതിൽ അറ്റാച്ച്മെന്റ് സൈറ്റിൽ നിന്ന് മറുപിള്ളയുടെ അകാല വേർതിരിവ് ഉണ്ട്.
ഇത് ഗർഭസ്ഥ ശിശുവിന്റെ മരണത്തിന് പോലും കാരണമായേക്കാം.
അമ്മയ്ക്ക് രക്തസ്രാവം ഉണ്ടായി രക്തപ്പകർച്ച ആവശ്യമായി വന്നേക്കാം.
പ്ലാസന്റൽ പ്രിവിയ, അവിടെ മറുപിള്ള ഗർഭാശയത്തിൻറെ ഏറ്റവും താഴ്ന്ന ഭാഗത്ത് വളരുകയും സെർവിക്സിലേക്കുള്ള തുറക്കലിന്റെ ഭാഗമോ മുഴുവൻ ഭാഗമോ മൂടുകയും ചെയ്യുന്നു.
പ്ലാസന്റ പ്രിവിയ ഉണ്ടാകുന്നത് ഒരു സാമ്പത്തിക പ്രശ്നം കൂടിയാണ്, കാരണം ഇതിന് സിസേറിയൻ ഡെലിവറി ആവശ്യമാണ്, ഇതിന് ആശുപത്രിയിൽ കൂടുതൽ വീണ്ടെടുക്കൽ കാലയളവ് ആവശ്യമാണ്.
മാതൃ രക്തസ്രാവം പോലുള്ള സങ്കീർണതകളും ഉണ്ടാകാം.
അമേരിക്കൻ ജേർണൽ ഓഫ് പ്രിവന്റീവ് മെഡിസിനിൽ 1999-ൽ പ്രസിദ്ധീകരിച്ച ഒരു മെറ്റാ അനാലിസിസ് അനുസരിച്ച്, ഗർഭകാലത്തെ പുകവലി പ്രീ-എക്ലാംസിയ വികസിപ്പിക്കാനുള്ള സാധ്യത കുറയ്ക്കുന്നതുമായി ബന്ധപ്പെട്ടിരിക്കുന്നു.
അകാല ജനനം
ഗർഭാവസ്ഥയിൽ പുകവലിക്കുന്ന സ്ത്രീകൾക്ക് മാസം തികയാതെയുള്ള ജനന സാധ്യത ഏകദേശം 1% കൂടുതലാണെന്ന് ചില പഠനങ്ങൾ കാണിക്കുന്നു, ഇത് ഏകദേശം -1% മുതൽ 1% വരെയാണ്.
പൊക്കിൾക്കൊടിയുടെ പ്രത്യാഘാതങ്ങൾ
ഗര്ഭപിണ്ഡത്തിലേക്കുള്ള രക്തയോട്ടം കുറയ്ക്കുന്നതിനാൽ, പുകവലി പ്ലാസന്റയുടെ പൊതുവായ വികാസത്തെ തടസ്സപ്പെടുത്തുകയും ചെയ്യും.
മറുപിള്ള പൂർണമായി വികസിക്കാത്തപ്പോൾ, അമ്മയുടെ രക്തത്തിൽ നിന്ന് പ്ലാസന്റയിലേക്ക് ഓക്സിജനും പോഷകങ്ങളും കൈമാറുന്ന പൊക്കിൾക്കൊടിക്ക് ആവശ്യമായ ഓക്സിജനും പോഷകങ്ങളും ഗര്ഭപിണ്ഡത്തിന് കൈമാറാൻ കഴിയില്ല, അത് പൂർണമായി വളരാനും വികസിപ്പിക്കാനും കഴിയില്ല.
ഈ അവസ്ഥകൾ പ്രസവസമയത്ത് കനത്ത രക്തസ്രാവത്തിന് കാരണമാകും, ഇത് അമ്മയെയും കുഞ്ഞിനെയും അപകടത്തിലാക്കും, എന്നിരുന്നാലും സിസേറിയൻ പ്രസവം മിക്ക മരണങ്ങളെയും തടയും.
ഗർഭധാരണം മൂലമുണ്ടാകുന്ന രക്താതിമർദ്ദം
പുകവലി ഗർഭധാരണം മൂലമുണ്ടാകുന്ന രക്താതിമർദ്ദം കുറയ്ക്കുന്നു എന്നതിന് പരിമിതമായ തെളിവുകളുണ്ട്, എന്നാൽ ഗർഭധാരണം ഒന്നിലധികം കുഞ്ഞുങ്ങളുള്ളപ്പോൾ (അതായത് ഇരട്ടകൾ, ട്രിപ്പിൾസ് മുതലായവയിൽ) ഇതിന് യാതൊരു സ്വാധീനവുമില്ല.
ടിക് ഡിസോർഡേഴ്സ്
മാതൃ പുകവലിയുടെ മറ്റ് ഫലങ്ങളിൽ ടൂറെറ്റ് സിൻഡ്രോം, ടിക് ഡിസോർഡേഴ്സ് എന്നിവയ്ക്കുള്ള സാധ്യത കൂടുതലാണ്.
ടൂറെറ്റ് സിൻഡ്രോമും എഡിഎച്ച്ഡി , ഒസിഡി പോലുള്ള മറ്റ് വൈകല്യങ്ങളും ഉൾപ്പെടുന്ന ക്രോണിക് ടിക് ഡിസോർഡേഴ്സ് തമ്മിൽ ഒരു ബന്ധമുണ്ട്.
അമേരിക്കൻ അക്കാദമി ഓഫ് ചൈൽഡ് ആൻഡ് അഡോളസന്റ് സൈക്യാട്രി ജേണലിൽ 2016-ൽ പ്രസിദ്ധീകരിച്ച ഒരു പഠനമനുസരിച്ച്, അമ്മ കടുത്ത പുകവലിക്കാരിയാണെങ്കിൽ, കുട്ടികൾ വിട്ടുമാറാത്ത ടിക് ഡിസോർഡറുമായി ജനിക്കാനുള്ള സാധ്യത വളരെ കൂടുതലാണ്.
ഓരോ ദിവസവും പത്തോ അതിലധികമോ സിഗരറ്റുകൾ എന്ന നിലയിൽ കനത്ത പുകവലിയെ നിർവചിക്കാം.
ഈ കടുത്ത പുകവലിയിലൂടെ, കുട്ടിക്ക് വിട്ടുമാറാത്ത ടിക് ഡിസോർഡർ ഉണ്ടാകാനുള്ള സാധ്യത 66% വരെ ഉയർന്നതായി ഗവേഷകർ കണ്ടെത്തി.
ഗർഭകാലത്ത് അമ്മ പുകവലിക്കുന്നത് എഡിഎച്ച്ഡി പോലുള്ള മാനസിക വൈകല്യങ്ങളുമായും ബന്ധപ്പെട്ടിരിക്കുന്നു.
ടൂറെറ്റ് സിൻഡ്രോമിനുള്ള അപകടസാധ്യത വർധിക്കുമ്പോൾ, രണ്ടോ അതിലധികമോ മാനസിക വൈകല്യങ്ങൾ ഉണ്ടാകുമ്പോൾ അപകടസാധ്യത വർദ്ധിക്കുന്നു, കാരണം അമ്മയുടെ പുകവലി മാനസികരോഗങ്ങൾ ഉണ്ടാകാനുള്ള ഉയർന്ന സാധ്യതയിലേക്ക് നയിക്കുന്നു.
ക്ലെഫ്റ്റ് പാലറ്റ്
പുകവലിക്കുന്ന ഗർഭിണികൾക്ക് മുറിച്ചുണ്ടും മുറിയണ്ണാക്കും ഉള്ള കുട്ടി ഉണ്ടാകാനുള്ള സാധ്യതയുണ്ട്.
ഗർഭാവസ്ഥയിലെ പുകവലിയുടെ സ്വാധീനം കുട്ടിയുടെ ജനനത്തിനു ശേഷം കുറഞ്ഞ ജനന ഭാരം
ഗര്ഭകാലത്തു പുകവലിക്കുന്നത് ജനനഭാരം കുറയുന്നതിനും ഗര്ഭപിണ്ഡത്തിന്റെ വൈകല്യത്തിനും കാരണമാകും.
കുറഞ്ഞ ഭാരമുള്ള കുഞ്ഞുങ്ങളുടെ സാധ്യതയെ പുകവലി ഏതാണ്ട് ഇരട്ടിയാക്കുന്നു.
2004-ൽ, പുകവലിക്കാരിൽ ജനിച്ച കുട്ടികളിൽ 11.9% പേർക്ക് തൂക്കം കുറവായിരുന്നു, പുകവലിക്കാത്തവർക്ക് ജനിച്ച കുട്ടികളിൽ ഇത് 7.2% മാത്രമാണ്.
കൂടുതൽ വ്യക്തമായി പറഞ്ഞാൽ, പുകവലിക്കാർക്ക് ജനിക്കുന്ന കുഞ്ഞുങ്ങൾക്ക് പുകവലിക്കാത്ത ആളുകൾക്ക് ജനിക്കുന്ന ശിശുക്കളേക്കാൾ ശരാശരി 200 ഗ്രാം ഭാരം കുറവാണ്.
സിഗരറ്റ് പുകയിലെ നിക്കോട്ടിൻ മറുപിള്ളയിലെ രക്തക്കുഴലുകളെ സങ്കോചിപ്പിക്കുകയും വിഷ വസ്തുവായ കാർബൺ മോണോക്സൈഡ് ഗര്ഭപിണ്ഡത്തിന്റെ രക്തപ്രവാഹത്തിലേക്ക് പ്രവേശിക്കുകയും ചുവന്ന രക്താണുക്കളിലെ ഹീമോഗ്ലോബിൻ വഹിക്കുന്ന വിലയേറിയ ഓക്സിജൻ തന്മാത്രകളെ മാറ്റിസ്ഥാപിക്കുകയും ചെയ്യുന്നു.
ശരാശരി, പുകവലിക്കുന്ന അമ്മമാർക്ക് ജനിക്കുന്ന കുഞ്ഞുങ്ങൾ സാധാരണഗതിയിൽ വളരെ നേരത്തെ ജനിക്കുന്നതും കുറഞ്ഞ ജനന ഭാരം (2.5 കിലോഗ്രാം അല്ലെങ്കിൽ 5.5 പൗണ്ടിൽ താഴെ) ഉള്ളതുമാണ് എന്ന വസ്തുതയ്ക്ക് ഈ ഫലങ്ങൾ കാരണമാകുന്നു, ഇത് മൂലം കുഞ്ഞിന് അസുഖം വരാനോ മരിക്കാനോ സാധ്യത കൂടുതലാണ്.
മാസം തികയാതെയും കുറഞ്ഞ ഭാരമുള്ള ശിശുക്കൾക്കും ഗുരുതരമായ ആരോഗ്യപ്രശ്നങ്ങൾ ഉണ്ടാകാനുള്ള സാധ്യത കൂടുതലാണ്.
ഇത്തരം നവജാതശിശുക്കൾക്ക് സെറിബ്രൽ പാൾസി (ശാരീരിക വൈകല്യങ്ങൾക്ക് കാരണമാകുന്ന ഒരു കൂട്ടം മോട്ടോർ അവസ്ഥകൾ), ബൗദ്ധിക വൈകല്യങ്ങൾ, പഠന പ്രശ്നങ്ങൾ എന്നിവ പോലുള്ള ദീർഘകാല ആജീവനാന്ത വൈകല്യങ്ങൾ വരാൻ സാധ്യതയുണ്ട്.
സഡൻ ഇൻഫന്റ് ഡെത്ത് സിൻഡ്രോം
സഡൻ ഇൻഫന്റ് ഡെത്ത് സിൻഡ്രോം (SIDS) എന്നത് വിശദീകരിക്കാനാകാത്ത ഒരു ശിശുവിന്റെ പെട്ടെന്നുള്ള മരണമാണ്.
പോസ്റ്റ്‌മോർട്ടം നടത്തിയാലും മരണം വിശദീകരിക്കാനാകാത്തതാണ്.